jkorsvik/nowiki_second_scrape_merged huggingface dataset:
Pietro Pariati

Pietro Pariati (1665–1733) var en italiensk dikter og librettist.


== Liv ==
Pariati var først sekretær host Rinaldo, hertugen av Modena. Etter et opphold i Madrid i 1695 tilbrakte han i tre år i fangenskap. Fra 1699 til 1714 bodde han i Venezia og begynte der å skrive librettoer, først sammen med Apostolo Zeno, senere alene. Han spesialiserte seg på komedier, tragikomedier og intermezzi, ofte etter eldre modeller, eksempelvis av forfattere som Plautus, Molière og Cervantes. Av komponister som satte musikk til Pariatis tekster er  Albinoni, Caldara, Gasparini, Lotti og Porpora.
I 1714 ble Pariati hoffdikter hos keiser Karl VI i Wien. Fram til 1729 skrev han her 13 oratorier, 15 kantater og 14 sceneverk for den keiserlige families festligheter, stort sett tonesatt av hoffkomponisten Johann Joseph Fux. Den mest kjente var Costanza e Fortezza (1723), en såkalt «festa teatrale». Pariati omarbeidet tidligere verk, skrev librettoer med tragisk og komisk innhold og fortsatte samarbeidet med Zeno som fra 1718 oppholdt seg i Wien.
I 1729 overtok Pietro Metastasio posten som hoffdikter i Wien.


== Stil ==
Pariatis komediestil karakteriseres av et høyt tempo, vittige dialoger og en forkjærlighet for ekstreme ordvalg. De alvorlige verkene tenderte mot parodi og samfunnskritikk.


== Verk i utvalg ==
Flavio Anicio Olibrio (med Zeno, 1708), musikk blant annet av Gasparini, Porpora og Jommelli
Astarto (med Zeno, 1708), musikk blant annet av Albinoni og Caldara
Sesostri re di Egitto (1710), musikk blant annet av Gasparini und Galuppi
Il Giustino (etter Beregan, 1711), musikk av Albinoni, Vivaldi og Händel
Costantino (1711), tonesatt av blant annet Gasparini og Lotti/Caldara
Teseo in Creta (1715), tonesatt blant annet av Porpora, Händel og Galuppi
Orfeo ed Euridice 1715, musikk av Johann Joseph Fux


== Referanser ==


== Litteratur ==
O. Wessely, Pietro Pariatis Libretto zu Johann Joseph Fuxens ‘Costanza e fortezza’ (Graz, 1969)
E. Kanduth, Das Libretto im Zeichen der Arcadia, Paradigmatisches in den Musikdramen Zenos (Pariatis) und Metastasios, Opern als Text: Romanistische Beiträge zur Libretto-Forschung, s. 33–53 (Heidelberg, 1986)
A. Sommer-Mathis, Von Barcelona nach Wien: die Einrichtung des musik- und Theaterbetriebes am Wiener Hof durch Kaiser Karl VI, Musica Conservata: Günther Brosche zum 60. Geburtstag, s. 355–80 (Tutzing, 1999)
A Fu

A Fu (kinesisk: 阿福; pinyin: Ā Fú) er leirfigurer kjent fra byen Wuxi i provinsen Jiangsu i Kina. Det er et sett på to figurer: En gutt med en rød karpe (homonym til det kinesiske ordet for «velstand») og en pike med en høne (homonym til «løfterikt»).


== Kilder ==
Arts & Culture - Explore the 400-year history of Huishan Clay Figurines
Regionalforsamlingen i Debubawi Keyih Bahri

Regionalforsamlingen i Debubawi Keyih Bahri består av 35 medlemmer. Av de 35 medlemmene er 9 kvinner. Forsamlingen ledes av en formann. Nåværende formann er Ali Nur Ali.
Apostolo Zeno

Apostolo Zeno (1668–1750) var en italiensk dikter, librettist og lærd som også var av betydning som litteraturhistoriker, kritiker og bibliograf.


== Liv og virke ==
Apostolo Zeno ble født inn i en gammel venetiansk adelsfamilie. Farens navn var Pier Antonio Cornaro. Moren, Caterina Sevastò, stammet fra Candia, hovedstaden på det venetianske Kreta. Faren døde da Apostolo var liten, og han vokste opp hos morens svoger, biskopen av Capodistria.
Zeno arbeidet mye med historie, filologi og numismatikk og var medstifter av  kvartalsskriftet Giornale de’ letterati d’Italia (1710) og av Accademia degli Animosi (1691) som hadde som mål å gjenopprette «den gode smak». Fra 1696 skrev han libretti for operahusene i Venezia, Milano og Pratolino, til dels i samarbeid med Pietro Pariati. 
I 1718 reiste Zeno til Wien der han som hoffdikter og -historiker på ny samarbeidet med Pariati.
Zeno var også myntekspert i den keiserlige myntsamlingen. Da Pietro Metastasio ble utnevnt til hoffdikter i 1729, vendte Zeno tilbake til Italia og konsentrerte seg helt om numismatikken.


== Stil ==
Zeno tilstrebet en opphøyet, verdig stil i henhold til de tre aristoteliske prinsipper. Stykkene skulle vekke tilskuernes medfølelse og frykt, og formidle moralske retningslinjer. I de tidlige verkene finnes det enkelte komiske trekk, men senere gikk han vekk fra slike virkemidler. Mytologiske temaer behandlet han sjelden, da han foretrakk historisk og eksotisk stoff. Han var alltid nøye med å oppgi sine kilder.
Selv om librettiene utgjør en stor del av Zenos oeuvre og ble tonesatt en rekke ganger, regnet han dem som av underordnet betydning, da han følte seg begrenset av å måtte underholde publikum. Han ønsket heller å forfølge mer moralsk høyverdige mål.


=== Verk i utvalg ===

Eumene (1697), tonesatt av Gasparini, Porpora, Albinoni, Jommelli og andre
Lucio Vero (1700),  tonesatt  av Albinoni, Gasparini, Galuppi, Jommelli, Traetta og andre
Griselda (1701), tonesatt av Albinoni, Predieri, Scarlatti, Vivaldi og andre
L’amor generoso (1707), tonesatt av Gasparini, Vivaldi, Galuppi og andre
Flavio Anicio Olibrio (med Pariati, 1708), tonesatt av Gasparini, Porpora, Jommelli og andre
Merope (1711), tonesatt av Gasparini, Predieri, Vivaldi, Jommelli, Gassmann, Traetta og andre
Lucio Papirio dittatore (1719), tonesatt av Caldara, Hasse, Graun, Galuppi, Paisiello, Anfossi, Cherubini og andre
Caio Fabbrizio (1729), tonesatt av Caldara, Hasse, Graun og andre


== Referanser ==


== Kilder ==
Constantin von Wurzbach: «Zeno, Apostolo.» I Biographisches Lexikon des Kaiserthums Oesterreich. 59. Del. Kaiserlich-königliche Hof- und Staatsdruckerei, Wien 1890, s. 323–325 (Innscanning).
Mario Fubini: «Apostolo Zeno», treccani.it. Fra Enciclopedia Italiana (1937). 
«Apostolo Zeno», treccani.it. Fra Enciclopedie on line. 


== Eksterne lenker ==
(en) Apostolo Zeno – kategori av bilder, video eller lyd på Commons 
(de) Verk av og om Apostolo Zeno i katalogen til det tyske nasjonalbiblioteket
(de) Verk av og om Apostolo Zeno i Deutsche Digitale Bibliothek
Hamburgs undergrunnsbane

Hamburgs undergrunnsbane (Hamburger U-bahn) er en undergrunnsbane i Hamburg i Tyskland. Pr. desember 2011 består systemet av 4 linjer med 93 stasjoner  fordelt på 106,4 km med spor, Tysklands lengste etter Berlins undergrunnsbane. Det blir drevet av det lokale Hamburger Hochbahn AG. Nettverket er integrert med tarifforbundet HVV (Hamburger Verkehrs-Verbund), og tilknyttet Hamburgs S-Bahnsystem.


== Linjenett ==


== Referanser ==


== Eksterne lenker ==
Offisielt nettsted 
(en) U-Bahn Hamburg – kategori av bilder, video eller lyd på Commons 
(en) Hamburg U-Bahn – galleri av bilder, video eller lyd på Commons
Yu Yee-olje

Wong Cheung-Wah Yu Yee-olje (forenklet kinesisk: 黄祥华如意油; tradisjonell kinesisk: 黄祥華如意油; pinyin: Huáng Xiánghuá rúyì yóu) er en medisisk olje. Den benyttes fortrinnsvis i tradisjonell kinesisk medisin. Den anvendes for lindring av smerter i muskler og ledd, mageknip og forkjølelse.


== Sammensetning ==
Peppermynte-olje (36,0 %)
Kryddernellik-olje (2,6 % w/v)
Muskat-olje (0,6 % w/v)
Mentol (1,6 % w/v)
Borneol Cortex Cinnamoni (1,0 % w/v)
Resina Calamus Draco (1,0 % w/v)
Lett flytende parafin (1,0 % w/v)


== Referanser ==
Hermann Axen

Hermann Axen (født 6. mars 1916 i Leipzig, død 15. februar 1992 i Berlin) var en tysk jøde og kommunistisk politiker i DDR.Familien hans stammer fra Galicia. Hans bror Rolf Axen inspirerte ham til aktivt medlemskap i det kommunistiske ungdomsforbundet KJVD i 1932. Broren Rolf ble arrestert etter nazistenes maktovertagelse og ble myrdet under avhør i oktober 1933. I 1935 ble Hermann Axen dømt til tre års tukthus på grunn av "forberedelser til høyforræderi". Etter løslatelsen flyktet han til Paris. I 1940 ble han internert og senere utlevert til Gestapo. Resten av krigen ble han holdt som fange i konsentrasjonsleirene Auschwitz og Buchenwald. 
Han ble medlem av SED i 1946 og arbeidet som funksjonær i forskjellige stillinger. I 1949 ble han medlem i sentralkomiteen for SED og i 1970 medlem i politbyrået. I politbyrået var han ansvarlig for internasjonale forbindelser, og han hadde avgjørende innflytelse på DDRs utenrikspolitikk. 

		


== Referanser ==
Hadim

Hadim er by og et distrikt i Konya-provinsen i Sentral-Anatolia i Tyrkia. Distriktet hadde 12 820 innbyggere i 2015.


== Referanser ==
Falling Rain Genomics, Inc. «Geographical information on Hadim, Turkey» (engelsk). Besøkt 24. mars 2008. 


== Eksterne lenker ==
guvernørens hjemmeside (tyrkisk)
Distriktets hjemmeside (tyrkisk)
Taşkent

Taşkent, tidligere Pirlerkondu, er by og et distrikt i Konya-provinsen i Sentral-Anatolia i Tyrkia. Distriktet hadde 6 420 innbyggere i 2015.


== Referanser ==
Falling Rain Genomics, Inc. «Geographical information on Taşkent, Turkey». Besøkt 26. mars 2008. 


== Eksterne lenker ==
guvernørens hjemmeside (tyrkisk)
Distriktets hjemmeside (tyrkisk)
Hjálmþés saga ok Ölvis

Hjálmþés saga ok Ölvis er en islandsk fornaldersaga eller lygesaga som omhandler personer som etter all sannsynlighet ikke har noen historisk kjerne. Sagaen er kjent fra manuskriptet Stockh. 30, 4°, og 63, fol. (pap.)
Sagaen har motiv med en ond stemor og de to forheksede jarlebarna Hörðr og hans søster. Hovedpersonen er Hjálmþér, en sønn av kong Inge i Manheimar, og hans stallbror, jarlesønnen Ölver. Hovedinteressen knytter seg til Hörðr, som i skikkelse av en trell tjener sin herre trofast, inntil han blir befridd for forhekselsen, samtidig som hans søster også blir det, og alt ender i fryd og gammen.
I sin nåværende form er sagaen ganske ganske ung, men litteraturforskeren Finnur Jónsson hevder at den er en sterk omarbeidelse av en eldre saga, sannsynligvis fra før ca 1300. Dette tolkes ut fra gamle rimur over sagaen.


== Referanser ==
Hondbóltssamband Føroya

Hondbóltssamband Føroya (HSF eller Færøyenes håndballforbund) er et særidrettsforbund for håndball på Færøyene.
Forbundet ble stiftet i 1980 og har hovedkontor i Tórshavn. Kristian Johansen er president per 2012. HSF er medlem både av det europeiske og det internasjonale håndballforbundet. Forbundet arrangerer nasjonale håndballturneringer på Førøyene, for menn og kvinner og senior og yngre klasser, samt organiserer landslagene.


== Landslag ==
Færøyenes herrelandslag i håndball
Færøyenes kvinnelandslag i håndball


== Eksterne lenker ==
Offisielt nettsted 
EHF Member Federation FAR
IHF – Hondboltsamband Foroya
FK Bačka Bačka Palanka

FK Bačka eller OFK Bačka (serbisk: ФК Бачка) er en fotballklubb fra Bačka Palanka i Serbia. Bačka ble grunnlagt 1945


== Referanser ==


== Eksterne lenker ==
(sr) Offisielt nettsted
Johan Fritzner Greve

Johan Fritzner Greve (født 1. oktober 1799 på Åstveit gård i Åsane, død 18. november 1883) var en norsk teolog og politiker.Greve fattet som ungdom dyp interesse for den kristne tro og besøkte flere ganger Hans Nielsen Hauge på hans gård på Bredtvet. Han tok teologisk embetseksamen i Bergen i 1823, og arbeidet først som residerende kapellan i Haus. I 1827 ble han sogneprest i Hosanger før han i 1833 ble sogneprest i Sund hvor han også bodde det meste av sitt liv. Han var også politisk aktiv og var ordfører i Sund kommune i perioden 1838 til 1855.Greve hadde fire sønner og sju døtre, og to av sønnene ble også prester. I 1874 feiret han og kona gullbryllup, og samme år ble han utnevnt til ridder av St. Olavs Orden for 50 års virke som prest.


== Referanser ==
Han Changfu

Han Changfu (tradisjonell kinesisk: 韓長賦; forenklet kinesisk: 韩长赋: pinyin: Hán Chángfù, født i 1954 fylket Bin øst i Harbin i Folkerepublikken Kina) er en kinesisk kommunistisk politiker. Han er (2012) Folkerepublikken Kinas landsbruksminister. Tidligere var han guvernør for provinsen Jilin.Han har doktorgrad i jus, og utdannelse i jordbruksøkonomi fra Renminuniversitetet i Beijing. Han har tidligere hatt flere lederverv i den kinesiske kommunistiske ungdomsliga. 


== Referanser ==


== Eksterne lenker ==
(en) Han Changfu – kategori av bilder, video eller lyd på Commons 
(en) Han Changfu hos China Vitae
King Shaka internasjonale lufthavn

King Shaka internasjonale lufthavn (IATA: DUR, ICAO: FALE), forkorta KSIA, også kjent som La Mercy lufthavn, er hovedflyplassen for byen Durban i Sør-Afrika. Flyplassen ligger i La Mercy i KwaZulu-Natal, rundt 35 km nord for Durban, og åpna for passasjertrafikk 1. mai 2010, bare én måned før begynnelsen på VM i fotball 2010. Den erstatta Durban internasjonale lufthavn som hovedflyplass for Durban, og bruker samme IATA-kode (DUR). Flyplassen ble designa av Osmong Lange Architechts and Planners, og kosta 6,8 milliarder ZAR.
Selv om flyplassen ble bygd for å øke områdets internasjonale tilbud, er den også en viktig flyplass for innenrikstrafikk i Sør-Afrika, og er del av det «gylne triangelet» med Cape Town internasjonale lufthavn og OR Tambo internasjonale lufthavn i Johannesburg.
De største flyene som flyr til KSIA, er for tiden Boeing 777-300ER, på Emirates' rute mellom Dubai og Durban, men rullebanen og terminalen ble designet for å kunne ta de aller største flyene, som Airbus A380. For eksempel fløy South African Airways til Durban med Airbus A340-fly under fotball-VM 2010.


== Destinasjoner ==


== Eksterne lenker ==
Offisielt nettsted 
(en) King Shaka International Airport – kategori av bilder, video eller lyd på Commons 
ACSAs nettsted om King Shaka internasjonale lufthavn Arkivert 20. juli 2011 hos Wayback Machine.
Dube Tradeport
Worldwide Flight Services
Flyplassinformasjon om FALE hos World Aero Data
Alexandrina Barbosa

Alexandrina Cabral Barbosa (født 5. mai 1986 i Lisboa) er en portugisisk-spansk håndballspiller, som spiller for den rumenske hovedstadsklubben CSM București og det spanske landslaget.


== Karriere ==


=== Klubb ===
Barbosa var blant topp-10 målskårere i mesterligaen i 2005/06-sesongen når hun spilte for Parc Sagunt, med 46 mål i det gamle konkurranseformatet. Mens hun spilte for Itxako var hun den 5. beste målscorer i mesterligaen i 2010/11-sesongen, og den 4. beste i 2011/12.Barbosa signerte i april 2012 kontrakt med den rumenske toppklubben Oltchim.


=== Landslag ===
Barbosa fikk i 2012 spansk statsborgerskap etter at hun hadde spilt i Spania i mange år og bestemte seg for å representerer Spania på internasjonalt nivå.


== Prestasjoner ==
SaguntoMesterliga-semifinalist: 2006BrașovRumensk seriesølv: 2009
EHF-cupsemifinalist: 2009ItxakoSpansk seriemester: 2011, 2012
Spansk cupmester: 2012
Mesterliga-finalist: 2011OltchimMesterliga-semifinalist: 2013Rostov-DonEHF-cupvinner: 2017


== Referanser ==


== Eksterne lenker ==
(en) Alexandrina Barbosa – Olympedia 
(en) Alexandrina Barbosa – Sports-Reference (OL-resultater – arkivert) 
(en) Alexandrina Barbosa – Det europeiske håndballforbundet (EHF) 
(fr) Alexandrina Barbosa – Ligue Féminine de Handball (LFH)
Essingeleden

Essingeleden er en motorvei mellom Solna og Västberga som går langs vestsiden av Stockholm så vel som i en del av Solna. Essingeleden er Sveriges travleste vei.


== Historikk ==
1958 tok Stockholm en beslutning om en stor utvidelse av veiene i byen. En av de prioriterte prosjektene fra starten ble Essingeleden. Dermed begynte veibygging allerede i 1960. I slutten av 1960 utvidet Essingeleden nord og 3. november 1970 innviet veiens nordlige del.


== Broer ==
Mellom Södertäljevägen og Norra länken er Essingeleden ca 8 kilometer lang. Av denne avstanden er halvparten broer og viadukter.

Hägerstensviadukten, 330 meter.
Blommensbergsviadukten, 300 meter.
Gröndalsviadukten, 300 meter.
Gröndalsbron, 460 meter.
Essingebron, 470 meter.
Fredhällsbron, 270 meter.
Karlbergsbron, 510 og 560 meter.Det er også en tunnel: Fredhällstunneln, 210 meter


== Eksterne lenker ==
(en) Essingeleden – kategori av bilder, video eller lyd på Commons
RwandAir

RwandAir er et flyselskap med hovedkontor i Kigali internasjonale lufthavn i Rwanda. RwandAir er Rwandas nasjonale flyselskap, og har destinasjoner over store deler av Afrika og Midtøsten.
RwandAir ble grunnlagt 1. desember 2002 som Rwandair Express, med fokus på passasjertrafikk. I mars 2009 endra selskapet navn til RwandAir.


== Destinasjoner ==


== Eksterne lenker ==
Offisielt nettsted 
(en) RwandAir – kategori av bilder, video eller lyd på Commons
Yasur

Yasur er en aktiv stratovulkan på øya Tanna i Vanuatu. Den er 361 meter høy, og befinner seg ved kysten nær Sulphurbukta. Den har en stor, fyroklastisk kjegle med et nesten sirkulært krater på 400 meter i diameter. Den har hatt utbrudd nærmest konstant de siste 800 åra.


== Eksterne lenker ==
(en) Yasur – kategori av bilder, video eller lyd på Commons 
Yasur hos Volcano World (en)
Yasur hos Global Volcanism Program
Truls Raastad

Truls Raastad (født 25. september 1968) er professor ved Seksjon for fysisk prestasjonsevne, Norges idrettshøgskole. Han er spesialist på idrettsernæring, muskelfysiologi og styrketrening. 
Han tok sin doktorgrad ved Norges idrettshøgskole i 2001, tittelen var «Neuromuscular fatigue, recovery and hormonal responses to strength exercise and heavy training». Han er også konsulent ved Olympiatoppens ernæringsavdeling.


== Referanser ==


== Eksterne lenker ==
(no) Publikasjoner av Truls Raastad i forskningsdokumentasjonssystemet CRIStin
(no) Publikasjoner av Truls Raastad i BIBSYS
Sulphurbukta

Sulphurbukta er ei bukt på østsida av øya Tanna i Vanuatu. Nær bukta ligger vulkanen Yasur. Området er sentrum for John Frum-bevegelsen. Sulphurbukta var det første stedet på øya som ble besøkt av europeere, da den glødende lavaen fra Yasur tiltrakk seg James Cook i 1774.
Jens Bojsen-Møller

Jens Bojsen-Møller (født 8. juni 1966) er professor ved Seksjon for fysisk prestasjonsevne, Norges idrettshøgskole. Han er spesialist på mekaniske egenskaper ved sener og muskler, nevromuskulær aktivering, bevegelsesanalyse og biomekanikk. Han tok sin mastergrad ved Institute for Sports, University of Copenhagen i 1999 og doktorgrad ved samme universitet i 2005. Tittelen på doktorgradsavhandlingen var  “Mechanical properties of the human tendon- aponeurosis complex in vivo measured by ultrasonography: Methodological, physiological and functional aspects”
Han tok bronse i Flying Dutchman under Sommer-OL 1992, sammen med sin fetter, Jørgen Bojsen-Møller.


== Eksterne lenker ==
(en) Jens Bojsen-Møller – Olympics.com 
(en) Jens Bojsen-Møller – Olympedia 
(en) Jens Bojsen-Møller – Sports-Reference (OL-resultater – arkivert) 
(en) Jens Bojsen-Møller – World Sailing 
(no) Publikasjoner av Jens Bojsen-Møller i forskningsdokumentasjonssystemet CRIStin
(no) Publikasjoner av Jens Bojsen-Møller i BIBSYS
Jørgen Jensen

Jørgen Jensen (født 12. mars 1957) er professor ved Seksjon for fysisk prestasjonsevne, Norges idrettshøgskole. Han er spesialist på biokjemi, metabolisme og type 2 diabetes. Han tok sin doktorgrad ved Norges idrettshøgskole i 1993, tittelen var «Adrenic Regulation of Carbohydrate Metabolism in Resting Rat Skeletal Muscle». Forskningen hans fokuserer på regulering av energiomsettingen i skjelettmuskler og effekter av trening.


== Eksterne lenker ==
(no) Publikasjoner av Jørgen Jensen i forskningsdokumentasjonssystemet CRIStin
(no) Publikasjoner av Jørgen Jensen i BIBSYS
Ener Petroleum

Ener Petroleum ASA (også kalt 1P) var et norsk oljeselskap grunnlagt i 2005 og overtatt av Dana Petroleum i 2007. Selskapet hadde blant annet eierandeler i Jotunfeltet. Administrerende direktør var Per Gunnar Løge og selskapet hadde kontorer på Lysaker og hadde 15 ansatte høsten 2006.


== Historie ==
Selskapet ble grunnlagt i januar 2005 av Per Gunnar Løge, som noen år tidligere hadde vært med på å starte opp OER Oil. I mars 2006 ble selskapet prekvalifisert som rettighetshaver på norsk sokkel. Selskapets strategi var «å drive oppstrøms petroleumsvirksomhet på norsk kontinentalsokkel og i andre utvalgte modne petroleumsprovinser».
I 2006 kjøpte Ener Petroleum 50 prosent av lisens PL 027B som inkluderer 45 prosent av Jotunfeltet. Selger var Shell-selskapet Enterprise Oil.
I desember 2006 la det britiske selskapet Dana Petroleum inn et bud på alle aksjene i Ener. I juni 2007 inngikk styret og aksjonærene i Ener en avtale med Dana Petroleum om emisjon og kjøp av nesten samtlige aksjer for 220 kroner per aksje.


== Referanser ==
1P (andre betydninger)

1P er en forkortelse for oljeselskapet Ener Petroleum, men kan også blant annet vise til:

Faget Matematikk Vg1P, hvor P står for «praktisk».
Halleys komet, offisiell betegnelse 1P/Halley.
Jan Maria Hendrick Cabri

Jan Maria Hendrick Cabri (født 20. juli 1959) er seksjonsleder og professor ved Seksjon for fysisk prestasjonsevne, Norges idrettshøgskole. Han er spesialist på biomekanikk.  Tok sin doktorgrad i «Physical Therapy» ved Vrije Universiteit Brussel i 1989. Han er medlem av Scientific Board i the European College of Sports Science og redaktør for «Biomechanics and motor control” i European Journal of Sport Sciences.


== Referanser ==


== Eksterne lenker ==
(no) Publikasjoner av Jan Maria Hendrick Cabri i forskningsdokumentasjonssystemet CRIStin
(no) Publikasjoner av Jan Maria Hendrick Cabri i BIBSYS
Gøran Paulsen

Gøran Paulsen (født 16. desember 1975) er professor ved Institutt for fysisk prestasjonsevne, Norges idrettshøgskole. Han er spesialist på muskelfysiologi, arbeidsfysiologi og treningslære. Han tok sin doktorgrad ved Norges idrettshøgskole i 2009, med tittelen «Exercise-induced muscle damage in humans : heat shock proteins and inflammation in recovery, regeneration and adaptation».


== Eksterne lenker ==
ResearchGate, Gøran Paulsen
(no) Publikasjoner av Gøran Paulsen i forskningsdokumentasjonssystemet CRIStin
(no) Publikasjoner av Gøran Paulsen i BIBSYS
Matthew Spencer

Matthew Spencer (født 29. november 1973) er førsteamanuensis ved Institutt for fysisk prestasjonsevne, Norges idrettshøgskole. 
Spencer er spesialist på idrettsfysiologi, ballspill og repetert sprint. Han tok sin doktorgrad i idrettsfysiologi fra The University of Western Australia, med tittelen «Physiological and Metabolic Responses of Repeated-Sprint Bouts: Specific to Field-Based Team Sports». Han har arbeidet 10 år innenfor det Australske Sportsinstituttet, inkludert 6 år som fysiolog og forskingskoordinator for det australske landslaget i landhockey, og 2 år med landslaget i svømming.


== Eksterne lenker ==
(no) Publikasjoner av Matthew Spencer i forskningsdokumentasjonssystemet CRIStin
(no) Publikasjoner av Matthew Spencer i BIBSYS
Publius Servilius Vatia Isauricus

Publius Servilius Vatia Isauricus (født 122 f.Kr, død 44 f.Kr.) var en romersk politiker og general, som var romersk konsul i 79 f.Kr. Han ble lovet agnomenet Isauricus etter seirene over piratene in Kilikia.


== Referanser ==


== Kilder ==
Broughton, T. Robert S., The Magistrates of the Roman Republic, Vol II (1952).
Smith, William, Dictionary of Greek and Roman Biography and Mythology, Vol III (1867).